KTAMเดินหน้าขายตราสารหนี้ในปท.6เดือนชู1.95%
บลจ.กรุงไทย กวาดยอดขายกองทุน LTF-RMF งานมหกรรมลดภาษีร่วม 100 ล้านบาท เดินหน้าส่งกองทุน 6 เดือนขาย จ่าย 1.95%
21 ธ.ค. 2553

บลจ.กรุงไทย กวาดยอดขายกองทุน LTF-RMF งานมหกรรมลดภาษีร่วม 100 ล้านบาท เดินหน้าส่งกองทุน 6 เดือนขาย จ่าย 1.95%
นายสมชัย  บุญนำศิริ  กรรมการผู้จัดการ  บริษัทหลักทรัพย์จัดการกองทุน (บลจ.)กรุงไทย  หรือ KTAM เปิดเผยว่า   บริษัทได้รับการตอบรับที่ดีจากนักลงทุนในงานมหกรรมลดภาษีนาทีสุดท้าย ระหว่างวันที่ 16-19  ธ.ค.ที่ผ่านมา  โดยมียอดลงทุนในกองทุน RMF- LTF  ทั้งสิ้นกว่า 100 ล้านบาท   ซึ่งบริษัทจะบริหารเงินลงทุนที่ได้รับควมไว้วางใจอย่างเต็มความสามารถ  เพราะตระหนักดีว่าเป็นเงินที่ท่านต้องการเก็บไว้ใช้ในอนาคต   หรือหลังเกษียณอายุ   
นอกจากนี้  บริษัทยังได้เปิดกองทุนประเภทตราสารหนี้ในประเทศอย่างต่อเนื่องทุกสัปดาห์  โดยในสัปดาห์นี้  บริษัทอยู่ในระหว่างการเปิดจำหน่ายกองทุนเปิดกรุงไทยสมาร์ท อินเวส 6 เดือน3 ( KTSIV6M3 )  ถึงวันที่  24  ธ.ค.2553  อายุโครงการ 6 เดือน  เงินลงทุนขั้นต่ำ 10,000 บาท    มีนโยบายลงทุนในตราสารหนี้ภาคเอกชน   เงินฝากธนาคารพาณิชย์  และตราสารหนี้สถาบันการเงินอื่นๆ   โดยกองทุนจะลงทุนในพันธบัตรภาครัฐในประเทศ 28%   เงินฝากธนาคารพาณิชย์  24%    ตั๋วแลกเงินของบริษัท จัดการและพัฒนาทรัพยากรน้ำภาคตะวันออก และบริษัท บีแอสแอล  ลิสชิ่ง   ในสัดส่วนบริษัทละ 24%  ของมูลค่าทรัพย์สินสุทธิของกองทุน  ส่งผลให้ผู้ลงทุนได้รับผลตอบแทนประมาณการที่ 1.90% ต่อปี 
ในสัปดาหน้า  ระหว่างวันที่ 24-26 ธ.ค. บริษัทได้ร่วมออกบูธในงาน Thailand  Smart Money  ที่ศูนย์ประชุมแห่งชาติสิริกิติ์   โดยจะเน้นการจำหน่ายกองทุนประเภท RMF-LTF  ซึ่งบริษัทได้รับความร่วมมือที่ดีกับ5พันธมิตรบัตรเครดิต ในการอำนวยความสะดวกลูกค้าที่ซื้อหน่วยลงทุนของบลจ.กรุงไทย  พร้อมรับโปรโมชั่นมากมาย  ทั้งหน่วยลงทุนกองทุน KTSS  ,  Gife Voucher  Central   มูลค่ารวมกันสูงสูดถึง 15,000 บาท   และ  หากซื้อหน่วยลงทุนผ่านบัตรเครดิตเคทีซี รับโปรโมชั่นพิเศษเพิ่มสูงสุดอีก 7,000 บาท  ซื้อหน่วยลงทุนผ่านบัตรเครดิตซิตี้แบงก์  รับสะสมแต้มทุกๆ25 บาท รับเพิ่ม 1 คะแนนสะสมซิตี้รีวอร์ด และ หากแบ่งชำระรับสิทธิ์อัตราดอกเบี้ยพิเศษ 0.50%  ต่อเดือน 
นอกจากนี้  ซื้อหน่วยลงทุนผ่านบัตรเครดิตกรุงศรี  , เซ็นทรัล  และโรบินสัน รับสิทธิ์ ในการผ่อนชำระอัตราดอกเบี้ยพิเศษ 0.69%ต่อเดือน   และหากผ่อนชำระตั้งแต่ 80,000 บาท  ขึ้นไป รับกระเป๋า  I  Love Travel Bag 1 ใบ      ทั้งนี้ ลูกค้าที่ยังไม่ได้ลงทุนในกองทุน RMF / LTF    สามารถมาพบกันได้ที่บูธบลจ. กรุงไทย